Nom: CASA JOSÉ MORERA I LLAURADÓ\nAdreça: Rambla Nova, 14\nNúm. Registre / Catàleg: 6977-I\nSegles: XIX Final -\nMagí TOMÀS SECALL Arquitecte\nEdifici d'habitatges entre mitgeres amb planta, entreplanta i tres pisos. El projecte és de l'arquitecte municipal Magí Tomás Secall signat al 1870.\nOcupa una parcel·la molt regular que permet obrir tres buits a cadascun dels alçats. Es busca establir una ordenació jeràrquica a l'edifici per la volada que es dóna als balcons. L'arrebossat de la façana amb decoracions de caire modernista i historicista és posterior. Destaca la construcció amb pedra escairada dels baixos i els massissos i llosanes dels balcons. El tractament del ferro forjat és acurat. L'acabament de l'edifici ve també donat per un frontó semicircular de caire modernista decorat amb motius vegetals.\nTot l'interès de la construcció rau en la decoració de la façana, en la disposició acadèmica dels balcons, en els elements decoratius de caire modernista i la disposició harmònica amb la resta d'alçats de la Rambla Nova. Edifici d'habitatges entre mitgeres amb planta, entreplanta i tres pisos. El projecte és de l'arquitecte municipal Magí Tomás Secall signat al 1870.\nOcupa una parcel·la molt regular que permet obrir tres buits a cadascun dels alçats. Es busca establir una ordenació jeràrquica a l'edifici per la volada que es dóna als balcons. L'arrebossat de la façana amb decoracions de caire modernista i historicista és posterior. Destaca la construcció amb pedra escairada dels baixos i els massissos i llosanes dels balcons. El tractament del ferro forjat és acurat. L'acabament de l'edifici ve també donat ...


Mi sitio - Reflexologia Podal\nEspecialista en Reflexologia podal i Flors de Bach\nLa Reflexologia utilitzada per els nostres ancestres de molt i molt enllà és una tècnica molt poderosa i efectiva sense efectes secundaris. L'utilitzem per ajudar a alleujar o ajudar a guarir d'una malatia, com a teràpia preventiva i sempre per a millorar la qualitat de la nostra vida: tant a nivell físic com mental, emocional i espiritual.\nEls peus son els nostres ciments, els que ens suporten, els que ens duen a tot arreu, els que ens indiquen el cami a seguir... Si les nostres bases són fermes, valentes i trepitgen amb confiança el nostre camí és molt més clar.\nAquesta teràpia també ens ajuda a prendre més consciència del nostre cos, a escoltar quan ens parla, atendre'l i donar-li allò que necessita.... els peus fan la seva part i s'enlairen àgils quan l'atenció i la cura és la adequada.\nEn els peus és reflecteix tot el nostre organisme, tot el que som. A més d'estar reflexats tots el nostres òrgans, també podem veure-hi reflectida la nostra actitut davant la vida, els nostres esquemes mentals, les nostres prioritats, les nostres emocions, la nostra energia i la nostra connexió espiritual. Els peus són la nostra connexió amb la terra i a través d'ells i a través d'ella, la nostra connexió amb l'Univers.\nPracticant... Curs amb nadons.\nTreballar amb els més petits és un regal preciós. La seva resposta és, sovint, inmediata, lliures de tòxics el massatge penetra directe al seu organisme ajudant a regular el malestar que es produia i/o acompanya en el procés de maduració dels seus sistemes, entre d'altres efectes.\nCurs de Formació a Ekilibra't, Mataró\nÉs per a mi important tenir una visió holística de l'èsser humà i això està molt present a les classes.\nConèixer a la persona que anem a tractar, com és, com pensa, com és sent, viu una vida satisfactòria? O més aviat plena de carençes? Com és la seva alimentació? Què fa en el seu temps lliure? I moltes coses més... Això si, la nostra escolta, com a terapeutes és una escolta sense condicions, sense judicis.\ni més pràctica\nA Mens Venilia Barcelona\nLa reflexologia és una teràpia reguladora això vol dir que reequilibra el nostre organisme. Ens ajuda a nivell físic, mental, emocional i espiritual. El mental es sent tranquil, relaxat i molt més centrat. A nivell emocional desbloqueja i permet exterioritzar el que un sent, evitant d'aquesta manera que l'emoció afecti a una part del cos, li faci mal i acabi provocant una patologia.


Plataforma contra els Papàs Noels trepadors\n- de gener 07, 2009\nSupose que com que no entenc massa bé la realitat he decidit refugiar-me en la virtualitat. La qüestió és que he descobert un fil del que estirar que m'apassiona: web 2.0. La informàtica va canviar definitivament la meua vida em proporcionar-me eines que jo no tenia per desenvolupar la meua creativitat (que de vegades és massa). Fa temps que pràctique blog. Fa anys, per publicar alguna cosa, era necessari escriure, imprimir, fotocopiar i repartir. Ara no, només cal escriure i posar a disposició. La posada a disposició és el fet determinant. Qualsevol que navegue per Internet sap que ha de mantindre una actitud activa. Ha de saber què vol mirar. En eixe sentit el paradigma respecte a la resta de "mitjans de comunicació" -si considerem Internet un mitjà de comunicació- canvia. La posada a disposició és un concepte que m'encanta perquè exigeix complicitat. La complicitat és un concepte per a mi molt important. És una sintonia de pensament amb o sense distància física. Potser una mirada però també un impuls. La qüestió és que estic enmig d'una interacció virtual molt real amb conseqüències sociològiques imprevisibles i apassionants.\nSupose que escriure alguna analíticament més intensa sobre el tema. De moment, estic totalment satisfet d'haver trobat gent com jo. Gent que considera que és uns sobirana horterada els Papa Noel trepadors. Sempre dona alegria saber que no ets l'únic. Ara forme parte de la Plafaforma en contra dels Pares Noel trepadors. I en breu si és possible de la Plataforma en contra de enlluernar les cases com si foren prostíbuls.\nEl planeta indeciso\nEl revisionisme històric segregacionista\nLa cortina de fum perfecta del simbolisme\nLa ponència del valencianisme taronja\nUna cabaña de indio\nEl pito de Fàbrica\nLos intereses que defiende el BLOC\nInforme Semanal sobre el problema de AHM\nEduardo Aburto Uribe\nEduardo Aburto Renovales\nAitana informatiu I\nCom gestionar un govern segregacionista i de dretes?


El 96,16% dels estudiants del País Valencià supera els exàmens de selectivitat – Lo Campus diari\nEl 96,16% dels estudiants de la Comunitat Valenciana que s’han presentat a la convocatòria de juny de les Proves d’Accés a la Universitat (PAU) han superat els exàmens. L’any passat la xifra ha estat del 95,9%, per la qual cosa el percentatge d’aprovats ha pujat sis dècimes, han detallat a Europa Press fonts de la Conselleria d’Educació.\nEn total, dels alumnes matriculats en la fase General s’han presentat 16.378 alumnes dels quals han resultat aptes 15.738 estudiants. A més d’estos, s’han presentat a les PAU només a la Fase Específica un total de 2.604 estudiants.\nLes cinc universitats públiques utilitzen un únic sistema informàtic allotjat en els servidors de la Conselleria d’Educació. Les dades es poden consultar en https://appweb.edu.gva.es/paseu/ a través del portal de l’alumne Paseu, mitjançant usuari i contrasenya que es proporciona a l’alumne a l’iniciar les proves.\nPer universitats, a la Universitat d’Alacant es van matricular 2.925 alumnes, s’han presentat 2.916 i han aprovat 2.820; a la Universitat Jaume I, 1.926 matriculats, 1.923 presentats i 1.862 aprovats; a la Universitat Miguel Hernández d’Elx 2.876 inscrits, 2.869 presentats i 2.753 aptes; a la Universitat Politècnica de València 3.846 matriculats, 3.841 presentats i 3.657 aprovats; finalment, a la Universitat de València es van matricular 4.843 alumnes, s’han presentat 4.829 i han aprovat 4.646 estudiants.\nPel que fa als percentatges d’aprovats, per universitats les dades són els següents: Universitat Miguel Hernández 96% aptes; UJI 96,8% aptes; UPV 95,2% aptes; Universitat de València 96,2% aptes i Universitat d’Alacant 96,7% aptes.\nLa nota mitjana obtinguda pels alumnes que han superat la selectivitat el juny ha estat d’un 6,13. Per universitats, la nota mitjana ha estat d’un 6,29 en el cas dels estudiants examinats per la UJI de Castelló; un 6,12 en la UV; un 6,17 en la UMH; un 6,19 en la UA i un 6,04 en el cas dels presentats en la UPV.\nLa presentació de sol·licituds de reclamació o revisió s’efectuarà a la universitat on s’hagi realitzat les proves. El termini per presentar estes reclamacions és 24, 25 i 26 de juny a les províncies de València i Castelló i 26, 27 i 28 de juny a Alacant. Els resultats de les reclamacions ser faran públics l’1 de juliol en les tres províncies.\nPREINSCRIPCIÓ EN LES UNIVERSITATS\nEls alumnes que han superat la selectivitat i vulguin cursar estudis superiors i de Grau que tinguin un número limitat de places d’accés en les universitats de la Comunitat Valenciana hauran de presentar una sol·licitud on s’assenyalaran, per ordre de preferència, fins a un màxim de vint ensenyaments universitàries, assenyala la Conselleria en un comunicat.\nEls resultats obtinguts en la fase Específica es valoraran durant aquest procés, i puntuaran en funció de la titulació a la qual l’alumne vullga accedir.\nEl període de preinscripció és obert per als estudiants que hagin aprovat les proves de les PAU en la convocatòria de juny fins al pròxim 5 de juliol. En el cas dels alumnes que hagen suspés però que se’n vagen a presentar a les proves extraordinàries de juliol, el període de preinscripció estarà obert fins al 14 de juliol. El tràmit pot realitzar-se a través del procediment establit en el lloc web www.preinscripció.gva.es.\nA més dels alumnes que han aprovat les PAU, també poden participar en el procediment de preinscripció els que ja tenen un altre títol universitari, els estudiants procedents d’altres països de la Unió Europea o d’un altre Estat amb el qual Espanya haja subscrit acord internacional que reunisquen els requisits acadèmics exigits al seu país per a accedir a la universitat i els que han superat les proves per a majors de 25 anys, 40 o 45 anys.\nLes universitats reserven el 3% de les places ofertes per als esportistes d’alt nivell o alt rendiment, i addicionalment el 5% de les places corresponents als ensenyaments conduents als títols de grau en Fisioteràpia i grau en Mestre d’Educació primària i el 10% per als ensenyaments de grau de Ciències de l’Activitat Física i l’Esport, per a titulats un 3%, per a majors de 40 i 45 anys un 1% en cada grup; per a majors de 25 anys un 3% i per a discapacitats un 5%. ♦


Un estudi amb mosques Drosophila revela nous mecanismes reguladors de la migració cel·lular | IRB Barcelona\nUn estudi amb mosques Drosophila revela nous mecanismes reguladors de la migració cel·lular\nSofia Araújo (a l'esquerra de la foto) i Elisenda Butí han publicat els resultats a Plos One (Foto: O. Martorell, IRB)\nLes tràquees de la mosca Drosophila melanogaster (en blau i vermell) són un bon model per investigar la migració cel·lular (Autor: E. Butí, IRB)\nEl treball de Sofia J. Araújo aporta coneixements als camps del desenvolupament, cicatrització, angiogènesi i invasió tumoral, on el moviment de cèl·lules és essencial.\nUn estudi de Sofia J. Araújo, investigadora Ramón y Cajal associada al laboratori de Morfogènesi a Drosophila de l’Institut de Recerca Biomèdica (IRB), aporta nous coneixements sobre la regulació genètica del procés de migració cel·lular. El treball forma part de la tesi doctoral d’Elisenda Butí, primera autora del article, i es publica avui a la revista científica Plos One.\nLa migració cel·lular està altament coordinada i es dóna en processos diversos com ara en desenvolupament embrionari, cicatrització de ferides, formació de nous vasos sanguinis i en invasió de cèl·lules tumorals. En aquest treball, els científics han utilitzat les cèl·lules de la tràquea de la mosca del vinagre, Drosophila melanogaster, per descobrir un mecanisme de senyalització que intervé en la regulació dels moviments cel·lulars.\nLa investigació detalla un nou actor molecular que controla l’expressió de la molècula Fibroblast Growth Factor (FGF, factor de creixement de fibroblasts) en embrions de Drosophila. Els científics ja coneixien la implicació de FGF en migració cel·lular però faltava informació sobre com es produïa la seva regulació genètica.\nA l’estudi, Araújo i el seu equip de treball, han descobert que una proteïna ja coneguda pel seu paper en morfogènesi, denominada Hedgehog (Hh), regula l’expressió de FGF. “És la primera vegada que demostrem una connexió directe entre la via de Hh i un augment de FGF” explica Araújo.\n“Els resultats són molt interessants per a la biomedicina”, assenyala la investigadora, “perquè alguns dels tumors més invasius, com ara el càncer de pell més comú, tenen sobreactivada la via de Hg”.\nL’equip explica que de moment representa un pas més en la recerca dels mecanismes de migració cel·lular i que les aplicacions futures arribaran amb més recerca i en conjunt amb altres estudis.


Localitzen a dos boletaires d’Albocàsser perduts a Vilafranca | DiaDia\nInici Els Ports Localitzen a dos boletaires d’Albocàsser perduts a Vilafranca\nLocalitzen a dos boletaires d’Albocàsser perduts a Vilafranca\nRescat de boletaires perduts al terme municipal de Vilafranca. Foto: SIAB\nEls efectius de rescat han lozalitzat a dos buscadors de bolets que s’havien perdut al terme municipal de Vilafranca, prop de La Estrella, amb el límit amb Mosquerola.\nEren pare i fill, de 51 i 77 anys respectivament. El fill estava tractant de localitzar el seu vehicle a la zona on s’havien perdut. En este procés ha estat trobat. Després s’ha donat amb el pare, que estave molt cansat a un barranc i no podia caminar més. Per això ha estat necessària una llitera per portar-lo fins el punt de rescat. Fins el lloc dels fets també es va trasladar una unitat del SAMU per a revisar el seu estat de salut. Segons ha confirmat DiaDia els boletaires procedien d’Albocàsser.\nLa veu d’alarma va arribar quan els dos buscadors de bolets no havien tornat a casa a dinar. La familia va eixir en la seua recerca i va telefonar a emergències. Els bombers van activar el pla de rescat, en el que participaren tres dotacions de la Diputació i dues unitats dels Bombers Forestals de la Generalitat així com dues unitats de comandament.\nLa localització dels dos afectats es fa ver quasi a la mitjanit. És el primer cas d’aquestes característiques en aquesta temporada de bolets.


Biblioteca Salvador Vives Casajuana: d’octubre 2016\nPublicat per Biblioteca S. Vives Casajuana a 18:04 Cap comentari:\nPublicat per Biblioteca S. Vives Casajuana a 10:51 Cap comentari:\nEtiquetes de comentaris: 2016, ANEM A VEURE MÓN, Còrsega\nDia Internacional de la Biblioteca 2016\nCom cada any i des de l'any 1997, el 24 d'octubre es celebra el dia Internacional de la Biblioteca. Es celebra aquest dia en record de l’incendi de la biblioteca de Sarajevo durant el conflicte dels Balcans. Després d’aquest atac, l’incendi va ser qualificat de memoricidi, per la destrucció de la memòria i del tresor cultural que albergava aquest espai.\nAquesta commemoració es fa amb la intenció de ressaltar la importància de les biblioteques. L’objectiu és donar a conèixer-les: els seu fons, els seus serveis i les seves activitats, però també remarcar la funció de la biblioteca com a espai de trobada entre persones de totes les edats amb la cultura, i com a lloc de formació i de convivència.\nCada any s’encarrega a un escriptor i a un il·lustrador la redacció d’un pregó i el disseny d’un cartell per aquest dia. Aquest any han estat escollides dues dones: la escriptora Ledicia Costas i la il·lustradora Elena Odriozola que han creat el següent:\nPublicat per Biblioteca S. Vives Casajuana a 10:55 Cap comentari:\nEtiquetes de comentaris: 2016, Dia Internacional de la Biblioteca\nDebat al voltant de la pel·lícula: Llarg diumenge de prometatge\nEtiquetes de comentaris: 2016, Debat\nPublicat per Biblioteca S. Vives Casajuana a 17:33 Cap comentari:\nEtiquetes de comentaris: 2016, TALLER INFANTIL, TARDOR\nPublicat per Biblioteca S. Vives Casajuana a 15:58 Cap comentari:\nEtiquetes de comentaris: 2016, La Foradada, PRESENTACIÓ\nPublicat per Biblioteca S. Vives Casajuana a 22:00 Cap comentari:\nEtiquetes de comentaris: 2016, Albert Estengre, HORA DEL CONTE, Llull\nEtiquetes de comentaris: 2016, CARLES MORELL, CLUB DE LECTURA, Emile Zola\nEtiquetes de comentaris: 2016, club de lectura infantil, Stilton\nPublicat per Biblioteca S. Vives Casajuana a 13:33 Cap comentari:\nEtiquetes de comentaris: 2016, Lectures en veu alta\nPresentació del documental Pell Fina\nEtiquetes de comentaris: 2016, Pell fina, Salut Mental\nPublicat per Biblioteca S. Vives Casajuana a 18:44 Cap comentari:\nEtiquetes de comentaris: 2016, Casa Pia, XERRADA\nGuia de Novetats de Cinema\nEtiquetes de comentaris: 2016, Guia cinema, novetats cinema\nPublicat per Biblioteca S. Vives Casajuana a 19:12 Cap comentari:\nEtiquetes de comentaris: 2016, AGENDA SETMANAL\nEspecial Setmana Santa:Dijous 29 de març obert de 10 a 14, tarda tancat\nDissabte 31 de març tancat\nDebat al voltant de la pel·lícula: Llarg diumenge ...


UCRONIES: Estimat Joan Solà\nNo ho sabia, Joan, que te n’anaves. Sé tan poques coses, jo, que no tenia notícia del cranc –malhaja!– que et rosegava. Justament ara que un altre cranc inflat i vell ens salta al damunt per matar-nos la llengua. Encara no me’n sé avenir.\nNo t’enrojolis si et dic que vas ser el millor professor que vaig tenir a la universitat, al noble edifici del centre de Barcelona. Tocava el timbre i no volíem marxar: clavàvem el cul a les cadires, ens encativaves. ¿Com t’ho feies? Qui no ho ha viscut no se’n pot fer una idea. Assistir a una classe teva era com submergir-se en una banyera d’hidromassatge, posar-se després sota les mans d’un massatgista i en acabat fer una passada per la sauna: era això, aplicat a la intel·ligència i a l’esperit. Després d’escoltar-te (i havent debatut), servidor sortia al carrer i em feia l’efecte que l’aire era més net, perquè tot s’entenia millor. La teva Sintaxi catalana em –ens– transportava a la sintaxi del món. ¿Es pot concebre una experiència més universal que aquesta?\nD’ençà d’aleshores sempre has estat amb mi –no sé si ho sabies. A les lleixes de casa els teus llibres no han criat pols, ans al contrari: s’han guixat, s’han rebregat, s’han embrutat de tant fer-los anar. Això no ho puc dir de gaires llibres. Eres un seductor incombustible, Joan, perquè el teu influx no s’acabava mai. M’admirava el teu esperit inquisitiu; la intel·ligència incansable; l’enorme capacitat de treball; aquella barreja de vitalisme, honestedat i bonhomia pagesa; l’elegant humilitat dels savis d’abans de la guerra; el patriotisme, la fermesa, la passió.\nTalment un boscater, t’endinsaves en el bosc de la llengua, en descrivies les malures i les eixorquies, i proposaves una via de solució, una manera d’adobar la màquina. Obries finestres i ens convidaves a entendre. (I a actuar.) Un bocí de llengua es convertia, als teus llavis, en els teus dits, en una aventura intel·lectual. Apel·laves a l’instint i l’instint ens retornava les veus de la terra.\nAixò que et diré ara et semblarà una ximpleria, però deixa’m dir-t’ho de tota manera: penso que si un bancal de terra catalana congriés una xarxa neuronal i tornés molt intel·ligent, aquest bancal seria Joan Solà. I, ja per acabar, et vull agrair que ens hagis ensenyat la cosa més important: que la llengua catalana és una font de dignitat i qui li és lleial es fa més fort, més lliure, més humà. Gràcies, Joan.\nQuin article més bonic! Jo no vaig tenir la sort de conèixe'l, ni de tenir-lo de professor, i admeto que l'he conegut tard i malament (caldrà buscar els seus llibres, per on començo?), però igualment l'admirava en la distància. El discurs que va fer al Parlament és d'aquells que desperten tot un país. Els catalans estem de dol. Una abraçada.\n28 d’octubre de 2010, a les 16:36\nAmb en Joan Solà desapareix un dels últims grans homes que ens va donar la Catalunya del segle XX. No sembla que hi hagi gran cosa a l'horitzó, som com criatures òrfenes i perdudes. On és la generació que ens salvarà de l'ensulsiada?\n29 d’octubre de 2010, a les 0:54\nDiscrepo, Clídice: a l'horitzó, i ben a prop, hi ha la independència. Aquesta sensació d'orfenesa és normal: és la mateixa que experimentà la bona gent catalana quan van morir Fabra i Coromines. I tanmateix l'expectativa de llibertat hi és.\nL'espanyolisme és una ideologia tan reaccionària i antidemocràtica, és una pulsió tan ofenosa, i té una vena totalitària tan inflada... que per poc que a Catalunya els plantem cara, els derrotarem.\n29 d’octubre de 2010, a les 10:07


Sí, aquest abril tindrem Moros i Cristians a Alcoi | ARA Multimèdia\nS'ha previst un ambiciós programa per a celebrar les festes en plena normalitat. Això si, els fons són ajustats després de dos anys sense festes, i les Filaes assumiran de forma conjunta part de les despeses.\nI també entradetes tots els caps de setmana d'abril fins a la trilogia, més dies per tal d'evitar aglomeracions. Es preveu una Festa "al nivell que es mereix", tot i que sempre pendent de la situació sanitària.\nL'Assemblea de l'Associació de Sant Jordi, reunida en sessió ordinària, ha aprovat la celebració de les festes entre el 22 i el 24 d'abril, sempre que la situació sanitària ho permeta. Estarem pendents de l'evolució de la pandèmia, però tot indica que ja hem arribat al cim d'aquesta onada i iniciem el descens, amb una vacunació que està evitant morts i hospitalitzacions greus, així que és de preveure que en abril la incidència estiga en xifres acceptables.\nTambé s'ha aprovat un calendari d'entradetes que aquest 2022, i de manera extraordinària, donarà inici l'1 d'abril en lloc del diumenge de Pasqua. L'objectiu és evitar aglomeracions als carrers, i també tindre espai suficient perquè totes les filaes puguen participar. Així, hi haurà entradetes tots els divendres, dissabtes i diumenges d'abril fins a la trilogia.\nTambé es posen a la venda les cadires per a vore l'entrada, tot i que l'aforament o les condicions dependran de les condicions sanitàries del moment.\nUn pressupost ajustat que serà cobert per les Filaes\nPer aquest 2022 s'ha preparat un "ambiciós" programa d'activitats per a celebrar unes festes en plena normalitat. Però des de l'ASJ alerten que la no celebració de les festes durant dos anys ha suposat una falta d'ingressos que ha deixat en una situació molt ajustada a la institució. Esperen aconseguir fons amb subvencions, però fins a eixe moment, i per mantindre la Festa "al nivell que es mereix", l'Associació de Sant Jordi i les Filaes han acordat que seran aquestes últimes les que costegen de manera conjunta "el cost que falta d'aquest projecte comú que engrandirà més, si cap, la nostra Festa i la nostra Ciutat". Això si, conscients de l'esforç econòmic que es fa, s'ha decidit suprimir algunes activitats que no es consideren urgents, com el sopar de l'Assemblea el 20 d'abril, el certamen de Bandes o una restauració d'elements museístics.


El Mercat de la Masuca viu la quarta edició del Vademercat — Ajuntament d'Igualada\nSou a: Inici / Noticies / El Mercat de la Masuca viu la quarta edició del Vademercat\nLa iniciativa ha conjugat un any més la degustació de tapes elaborades amb productes de proximitat i amb preus populars, amb diferents propostes de lleure, música i animació\nEl Mercat Municipal de La Masuca d'Igualada ha acollit aquest dissabte, 18 de maig, la quarta edició de la seva nit de tapes, el VadeMercat.\nLa iniciativa, que ha conjugat un any més la degustació de tapes elaborades amb productes de proximitat i amb preus populars, amb diferents propostes de lleure, música i animació, la impulsaven novament l'associació cultural i gastronòmica Vadefoodies i l'Associació de Botiguers del Mercat, amb el suport del departament de Comerç de l’Ajuntament i també de la Diputació de Barcelona.\nEls visitants han pogut gaudir d'una trentena de parades de menjar i beure, amb la participació dels paradistes de la Masuca i d'associacions gastronòmiques locals. El jurat ha premiat Fruites Torrens per haver fet la millor tapa tradicional i Bolets Susigris per haver preparat la més innovadora.\nEl principal objectiu del VadeMercat és promoure els productors i productes de proximitat i obrir el mercat municipal a públics que habitualment no el visiten, però que amb jornades com aquesta el poden descobrir.


Inici El Municipi Actualitat Ajuntament Atenció ciutadana Seu electrònica Transparència Participació Perfil contractant Places exhaurides pel curs intensiu de monitor de lleureEl curs intensiu de monitor/a d’educació en el lleure previst per aquest Nadal ha exhaurit totes les places 15 dies abans que finalitzi el termini d’inscripcions.\nL’objectiu del curs, adreçat a nois i noies a partir de 18 anys, és preparar els joves per treballar en colònies, casals d’estiu, campaments, rutes, activitats de guàrdia i custòdia en període de transport escolar, activitats de migdia, de menjador, extraescolar i d’altres, sigui de forma voluntària o com a professionals d’una organització.\nEl curs, que es durà a terme del 23 de desembre al 8 de gener a l’Hotel d’Entitats, oferia un total de 25 places tot i que finalment s'han pogut ampliar a 27, i està organitzat la Regidoria de Joventut de l’Ajuntament de Cabrils en col·laboració amb la Diputació de Barcelona i la Fundació Escolta Josep Carol – Escola Forca.\nEn cas de voler inscriure’s al curs, cal posar-se en contacte amb l’Espai Jove Altell a través del telèfon 93 753 38 06, a través de joventut@cabrils.cat o acudint personalment al c/ Emília Carles, 6 per possibles baixes de darrera hora.\nPer consultar tots els cursos que es realitzen al Maresme, visiteu el següent enllaç.


En llibertat amb càrrecs el Torroellenc acusat d'amenaçar Xavier Garcia Albiol\nEl jutge de l'Audiència Nacional Espanyola José de la Mata ha deixat en llibertat provisional el veí de Torroella de Montgrí detingut dimecres per amenaçar a través de les xarxes socials el líder del PP català, Xavier Garcia Albiol.\nLa detenció es produeix en el marc d'unes diligències obertes a l'octubre per presumptes delictes d'enaltiment del terrorisme i amenaces. La policia espanyola va detenir l'home i el va deixar en llibertat a l'espera de declarar davant el jutge.\nEl jutge ha imposat a l'acusat l'allunyament virtual i fiísic d'Albiol. El detingut ha reconegut, però, que mai s'havia creuat amb Albiol.


El PP i el PSOE recuperen el recurs previ d'inconstitucionalitat per als estatuts d'autonomia\nCDC, UDC, ERC, PNB i l'Esquerra Plural ho rebutgen\n3 min. Madrid 16/07/2015 18:24\n651x366 La vicepresidenta Soraya Sáenz de Santamaría conversa amb diputats del PP. EFE La vicepresidenta Soraya Sáenz de Santamaría conversa amb diputats del PP. EFE\nEl Congrés dels Diputats ha aprovat aquest dijous la reforma de la Llei Orgànica del Tribunal Constitucional impulsada per PP i PSOE que preveu la recuperació del recurs previ d'inconstitucionalitat per als Estatuts d'Autonomia o la seva modificació. La iniciativa ha rebut el suport del Partit Popular, del Partit Socialista, UPyD, UPN i Foro Astúrias, i el rebuig de CDC, UDC, ERC, PNB i l'Esquerra Plural (IU-ICV-CHA). Un cop superat aquest tràmit al Congrés, la mesura continuarà el seu camí al Senat amb l'objectiu que pugui ser aprovada definitivament a finals de setembre i entrar en vigor abans que acabi la legislatura.\nEl PP ha defensat que la iniciativa aporta una major "seguretat jurídica, eficàcia i senzillesa" i que "no busca una declaració de nul·litat" sinó que pretén detectar qualsevol tipus d'inconstitucionalitat per "corregir-la i modificar-la" abans de l'entrada en vigor de l'Estatut. Així ho ha manifestat la diputada popular Pilar Cortés que ha acabat acusant els grups que s'oposen a la reforma de voler "negar la legitimitat" del TC.\nPer al grup socialista l'objectiu d'aquesta modificació és esmenar els problemes sorgits durant la tramitació de l'Estatut de Catalunya i evitar que es tornin a produir. "L'objectiu no és Catalunya sinó evitar la reproducció d'aquests problemes", ha subratllat el diputat socialista José Enrique Serrano. Així mateix, ha avançat que miraran de trobar espai per introduir una esmena durant la tramitació d'aquesta llei al Senat que asseguri i garanteixi la imatge de transparència del Tribunal Constitucional.\nCDC alerta que aquesta no és la millor reforma per resoldre debats pendents a Catalunya\nEl diputat de CDC Jordi Xuclà ha carregat contra la reforma plantejada per PP i PSOE i ha alertat que aquesta "no és la millor contribució" per resoldre debats pendents a Catalunya perquè, a parer seu, només contribuirà a generar més tensió de legitimitats.\nEn la mateixa línia s'ha expressat la diputada d'UDC Montserrat Surroca, que s'ha mostrat convençuda que el Partit Popular i el Partit Socialista no recuperarien aquesta figura si les coses funcionessin correctament. "Reconeixen que el model vigent no és vàlid", ha assenyalat Surroca, per afegir que aquesta mesura "reforça el xoc de legitimitats", i que els dos partits estan "judicialitzant un debat estrictament polític".\nFinalment, Joan Tardà, d'ERC, ha denunciat que el Tribunal Constitucional és "partidista" i una institució "venuda políticament". "És corrupte en les seves funcions", ha subratllat, perquè al seu parer no les exerceix amb independència.\nRecuperen una figura que es va eliminar el 1985\nEl Partit Popular i el Partit Socialista recuperaran amb aquesta reforma una figura que va estar en vigor entre el 1979 i el 1985. La figura del recurs previ d'inconstitucionalitat permetrà deixar en suspens qualsevol reforma estatutària aprovada a les Corts que sigui objecte d'un recurs al TC abans que sigui referendada pels ciutadans, de manera que el TC podrà emetre veredicte abans que la reforma esmentada sigui sotmesa a referèndum.


Tercera cita de la Copa de Resistència off-road a Masquefa | Notícies - FCA\nActualitat - 01/04/2019\nTercera cita de la temporada per als participants de la Copa de Catalunya de Resistència Off-road, amb la celebració a Masquefa d’una prova clàssica en el calendari de l’off-road català. Sota l’organització de l’escuderia Gas a Fons, la cita arribava a la seva vuitena edició i es va desenvolupar en la matinal del diumenge 31 de març, reunint un bon nombre de públic al traçat.\nLa resistència, que ja ha celebrat la meitat de les proves puntuables de la temporada, és habitualment una especialitat que aplega famílies i amics, en una jornada ludicofestiva. En la carrera, de tres hores de durada, hi van prendre part en aquesta ocasió més d’una vintena d’equips formats per dos o tres pilots, que s’intercanvien al volant durant la cursa.\nEls vehicles estaven distribuïts en tres categories: la classe 1, reservada per a vehicles de fins a 1.600 centímetres cúbics, la classe 2, per a vehicles de 1.600 a 2.000 centímetres cúbics, i la 3, per a vehicles d’una cilindrada superior als 2.000 centímetres cúbics.\nLa cursa va oferir dosis d’emoció amb canvis al liderat, fruit també de les diferents estratègies en els canvis de pilot. La victòria al final va ser per a Ferran Vilamitjana i Marc Montaner, al volant d’un Volkswagen Golf GTI que van rodar durant 175 voltes sobre el circuit de l’Anoia. La parella aconseguiria també el millor temps entre els vehicles de la classe 2, amb un avantatge d’un minut i onze segons sobre el segons classificats. El segon lloc a Masquefa va ser per al trio format per Xavier Alabau, Robert Puig i Jordi Marull, que competien amb un altre Volkswagen Golf GTI, i acabarien la jornada en el segon lloc també de la classe 2. El podi el van completar l’equip format per Juan Antonio Gracia i Francesc Xavier González, que compartien el volant d’un Seat Ibiza GTI. El duet va acabar a dues voltes dels vencedors, sent tercers també de la classe 2.\nPel que fa a la classe 1, la de menor cilindrada, el triomf va ser per a Ivan i Xavier Margarit, amb el seu habitual Citroën Saxo 1.6, que van ser sisens en la general de la jornada. La parella repetia així la bona actuació de la passada edició. Vicente de la Torre i Lluís Solà, amb un altre Citroën Saxo 1.6, van ocupar el segon lloc de la classe 1, després de fer 163 voltes al circuit i acabar setens de al general. El podi de la classe petita el van completar David Cabeza i Oriol Gel, amb un Peugeot 205 1.6.\nLa classe 3, reservada per a vehicles de més de 2.000 centímetres cúbics, va ser per a Joaquim Guillamet i Jordi Farrés, amb un Seat Ibiza. La parella va donar 157 voltes al circuit i es va situar en la 12a. posició final després de les 3 hores que va durar la competició.\nLa propera prova prevista de la Copa de Catalunya de Resistència off-road tindrà lloc el 18 de maig en el marc de la Diada off-road de Mollerussa.


Hotels a Portugal - Reserves Hoteleres a Portugal, PT\nSi esteu escollint un hotel a Portugal, significa que teniu la sort de preparar una visita al país que de vegades es coneix com la “Costa oest d’Europa”. I si us allotgeu en un hotel de Portugal entendreu perquè, amb alguns dels millors resorts de platja del continent a l'abast de la mà. El clima temperat del país, l’hospitalitat acollidora i una costa perfecta fan de Portugal la destinació ideal per a les vacances. Disposeu d’hotels excel·lents a Portugal, que van des de vil·les...\tMés informació\nSi esteu escollint un hotel a Portugal, significa que teniu la sort de preparar una visita al país que de vegades es coneix com la “Costa oest d’Europa”. I si us allotgeu en un hotel de Portugal entendreu perquè, amb alguns dels millors resorts de platja del continent a l'abast de la mà. El clima temperat del país, l’hospitalitat acollidora i una costa perfecta fan de Portugal la destinació ideal per a les vacances.\nDisposeu d’hotels excel·lents a Portugal, que van des de vil·les extravagants a la vora del mar fins a opcions més econòmiques. Siguin quines siguin les vostres preferències personals o el vostre pressupost, trobareu l’hotel perfecte a Portugal. Tant si preferiu les assolellades platges del país, els carrers de Lisboa o altres llocs d’interès de Portugal, podreu fer fàcilment les vostres reserves d’hotel en qualsevol zona del país. A Eurobookings us oferim una llista completa dels millors hotels disponibles de Portugal perquè feu les vostres reserves a Portugal de manera fàcil i ràpida.\nCerca hotels a Portugal\nTodes les destinacions a Portugal


Els habitants de les comarques del nord –empordanesos o no– a vegades se’ns fa difícil pensar que hi ha vida, vida que mereixi ser viscuda, més enllà del Besòs o de la Tordera. Per nosaltres és com una mena de batibull incomprensible, que contemplem amb ulls astorats, des de la finestra bruta del Mitja Distància o vorejant l’autopista a velocitat automobilística.\nQuan arribem a Barcelona hem de fer el cor fort per acceptar aquella ferum bituminosa i resclosida que exhalen les estacions subterrànies, la barbàrie inimaginable del trànsit urbà, l’estranya mirada dels desconeguts i el llenguatge dels invasors.\nImaginar que la civilització humana continua vigent més enllà del Llobregat és molt imaginar i malgrat tot hi ha el Penedès i el Garraf i altres terres habitades i habitables fins arribar al Delta de l’Ebre, on allà sí que s’acaba definitivament el nostre món.\nEn canvi, quan mirem cap al nord no tenim exactament aquesta sensació, més amunt de l’Albera les vinyes del Rosselló apareixen com un quadre d’un pintor impressionista i tot ens sembla més ordenat, més plausible, l’autopista s’encara cap al mar i vulguis o no sona potent la cançó de Trenet entre les aigües encalmades dels estanys de Leucata.\nQuan en Llach cantava allò de “venim del nord, venim del sud”, obviàvem secretament la segona part de la tonada, perquè sempre hem sabut que si d’algun indret venim és del nord i no del sud. En el fons no som independentistes, ni federalistes, ni espanyolistes, nosaltres el que volem és tornar definitivament a Europa.


Els candidats de Sitges voten durant el matí i fan una crida a la participació — Ajuntament de Sitges\nEls candidats de Sitges voten durant el matí i fan una crida a la participació\nEls candidats de Sitges voten durant el matí i fan una crida a la participació L’alcalde de Sitges, Miquel Forns, ha fet una crida a participar en les eleccions municipals i europees d’avui, 26 de maig, després d’exercir el seu dret a vot al col·legi electoral del Club Natació Sitges. Dotze dels tretze candidats a l’alcaldia de Sitges per al mandat 2019-2022 han votat al llarg del matí, mentre que un ho ha fet per correu. https://www.sitges.cat/actualitat/noticies/els-candidats-de-sitges-voten-durant-el-mati-i-fan-una-crida-a-la-participacio https://www.sitges.cat/actualitat/noticies/els-candidats-de-sitges-voten-durant-el-mati-i-fan-una-crida-a-la-participacio/@@download/image/Alcalde de Sitges Miquel Forns.jpeg\nL’alcalde de Sitges, Miquel Forns, ha fet una crida a participar en les eleccions municipals i europees d’avui\nL’alcalde de Sitges, Miquel Forns, ha fet una crida a participar en les eleccions municipals i europees d’avui, 26 de maig, després d’exercir el seu dret a vot al col·legi electoral del Club Natació Sitges. Dotze dels tretze candidats a l’alcaldia de Sitges per al mandat 2019-2022 han votat al llarg del matí, mentre que un ho ha fet per correu.\nL’alcalde de Sitges, Miquel Forns, ha votat a les nou en punt del matí al Club Natació Sitges. El Batlle, que no es torna a presentar com a cap de llista, ha desitjat “que sigui una jornada electoral el més participativa possible i que transcorri sense cap incidència. El desig que tenim tots avui és que la gent participi i no es quedi a casa. Que s’omplin les urnes de vots. És el dia de la democràcia municipal i, per tant, el nostre desig és que funcioni el màxim de bé”. Durant el matí, Forns ha visitat tots els col·legis i les meses electorals de la vila de Sitges, el nucli de Les Botigues de Sitges i el poble de Garraf.\nPer la seva banda, dotze dels tretze alcaldables (quatre candidates i vuit candidats) han anat a votar als respectius col·legis electorals al llarg del matí, tant per a les eleccions municipals com per a les europees. Tots han coincidit a demanar a la ciutadania una participació elevada en aquests comicis del 26 de maig.\nMònica Gallardo, la candidata de Junts per Sitges, ha votat passats quarts de deu del matí acompanyada del seu marit; l’alcalde de Sitges, Miquel Forns, i membres de la seva candidatura a la Llar d’Infants La Moxiganga.\nA dos quarts de dotze del matí ha votat Manuel Rodríguez, candidat de Ciutadans (C’s), a l’Oasis.\nAurora Carbonell, candidata d’Esquerra Republicana de Catalunya (ERC), ha votat a dos quarts d’onze del matí al Centre Cultural Miramar acompanyada del marit i membres de la seva candidatura.\nUn altre candidat matiner ha estat Xavier Salmerón, alcaldable de Guanyem Sitges, una candidatura integrada per Sitges en Comú, MES i la CUP. Salmerón ha dipositat el seu vot per a les eleccions municipals passades les deu del matí a l’escola Esteve Barrachina.\nLuís Miguel García, candidat del Partit dels Socialistes de Catalunya – Candidatura de Progrés (PSC-CP), ha votat passats dos quarts de dotze del matí al local electoral situat a l’Oasis.\nIgnasi Rubí, alcaldable de Nou Horitzó (NH), ha exercit el seu dret a vot a dos quarts d’una del migdia al local del Servei d’Intervenció Socioeducativa (SIS), a la plaça de Catalunya.\nEl candidat del Partit Popular (PP) a l’alcaldia de Sitges, José Antonio Gilabert, ha votat passats dos quarts d’onze del matí al Centre Cultural Miramar.\nDavid Martínez, alcaldable de Sitges Grup Independent (Sitges GI), ha votat a les deu del matí a l’Escola Esteve Barrachina acompanyat de les seves filles.\nCarme Gasulla, candidata de Comuns Verds de Sitges – Compromís (CVS-C), ha votat a les dotze del migdia al local municipal de la Carretera de les Costes.\nAna María Barros, candidata de PODEMOS, ha votat a dos quarts de deu del matí a la Llar d’Infants La Moxiganga.\nEl cap de llista del partit El Margalló, José Maria Martínez, ha votat a tres quarts de deu del matí acompanyat de membres de la candidatura a l’Oficina d’Atenció Ciutadana de Les Botigues de Sitges.\nFrancesc Alcaraz, candidat del Partido Europeista de Sitges (PEdS), ha votat a un quart d’una del migdia a la plaça de Catalunya.\nPer últim, Ferran Ignasi Llombart, candidat de Solucions – El partit De Tots (SOLUCIONS PDeTOTS) ha votat per correu.\nPodeu descarregar-vos les imatges de la jornada a l’enllaç de Flickr de l’Ajuntament de Sitges https://www.flickr.com/photos/ajsitges/albums/72157708766277073\nNOTA: Cal posar l’autoria de la fotografia: Ajuntament de Sitges\nEls electors poden consultar on els toca anar a votar mitjançant diferents vies. Amb la targeta censal que s’ha d’haver rebut al domicili, on es pot comprovar el col·legi i la mesa assignada. També es pot consultar a través del web municipal a l’apartat http://www.sitges.cat/ajuntament/organitzacio/eleccions-municipals-i-europees-2019/consulta-del-cens-electoral introduint el número de DNI. Per últim, també es pot fer la consulta a través del telèfon 010, que atendrà les possibles consultes sobre el cens electoral, o al 938117600 i personalment a la 2a planta del Centre Cultural Miramar.\nRàdio Maricel ofereix durant la jornada d’avui una programació especial dedicada a les eleccions municipals amb butlletins horaris i un programa que començarà a partir de les 20h, un cop es tanquin les meses electorals.\nEls butlletins informatius comptaran amb connexions en directe des dels col·legis electorals, la cobertura del vot dels diferents candidats i les dades de participació. Aquests blocs d’informació s’emeten a les 9, 10, 11, 12, 13 i 14h del matí, i a les 18 i 19h de la tarda, a més de l'emissió d’informació sobre el desenvolupament de la diada durant tot el dia.\nPel que fa al programa especial de la nit electoral, Ràdio Maricel posarà un èmfasi especial en les dades que surtin del recompte, que podran ser seguides al web, i en les reaccions de les diferents candidatures.\nRàdio Maricel oferirà també els resultats electorals a través d’un regidòmetre, amb la composició del Saló de Plens i l'àudio de @radiomaricel en directe des del canal de Youtube a partir de les 18h youtube.com/c/radiomaricelb\nPel que fa al seguiment de la campanya, Maricel TV anirà publicant a les seves xarxes socials els vídeos informatius amb el més rellevant del dia.


La clau del Barça és Luis Suárez | Esports | EL PAÍS Catalunya\nLa clau del Barça és Luis Suárez\nLa presència del 9 com a tercer home facilita la convivència Neymar-Messi\n1 DES 2015 - 21:30\tCET\nSuárez, Neymar i Messi celebrant un gol contra la Reial Societat. David Ramos Getty Images\nHi ha un futbolista del Barça que no guanya premis, ni tan sols està nominat per a la majoria de guardons, i si alguna vegada forma part d'una terna d'aspirants al trofeu més recòndit, fins i tot fet a mida, normalment acaba perdent la votació; tan se val que l'organitzador sigui la FIFA, la UEFA o la Lliga. No es tracta de Busquets sinó de Luis Suárez. Fins i tot quan a la temporada 2013-2014 va acreditar la seva condició de màxim golejador europeu va haver de compartir la Bota d'Or amb Cristiano Ronaldo. No queda bé recompensar un davanter que ha estat denunciat per insults racistes, que és molt capaç de mossegar el defensa més despietat, que no es planteja cap altra alternativa quan trepitja l'àrea que el gol o el penal, lliurat a la causa que el fi justifica els mitjans, també al Barça.\nA un futbolista molest com l'uruguaià li va anar de meravella fitxar pel FC Barcelona perquè va passar a formar part del trident, un trio d'atacants beatificat com a col·lectiu i que funciona igual que la Santíssima Trinitat, ideal per al camuflatge de pistolers de l'estil de Suárez. La trajectòria del 9 a la Champions passada s'ha convertit en una revenja contra els anglesos (Manchester City) i italians (Juve) sense oblidar els francesos, i ha passat a ser molt influent en l'organització del futbol (PSG). L'uruguaià tampoc s'ha oblidat del Madrid, el club que també competia pel seu fitxatge abans del Mundial del Brasil 2014, fins que va intervenir-hi el Barça. Ningú no discuteix la importància de Suárez com a part del tot que forma amb Neymar i Messi. L'oblit només és possible quan passa a ser una qüestió particular i es personalitza en la figura del 9.\nUn error perquè l'èxit del Barça, i especialment del seu atac, s'explica per la figura de Suárez. El tercer home sempre ha estat decisiu per entendre el joc del FC Barcelona i ara és fonamental per desxifrar la connexió Messi-Neymar-Suárez. No s'havia parlat mai de l'egoisme del 10 fins que va compartir equip amb ariets com Eto'o, Ibrahimovic o Villa. Va haver-hi moments en què es va denunciar que competien en gols des que Guardiola va situar l'argentí com a fals 9. Ara, malgrat això, Messi ha tornat al seu lloc d'extrem, de 7, i ha alliberat Suárez.\nMessi ha tornat al seu lloc d’extrem i ha alliberat Suárez. L’uruguaià ha respost amb agraïment aquest gest davant la complicitat de Neymar\nL'uruguaià ha respost amb agraïment el gest de l'argentí davant la complicitat de Neymar. Suárez i Messi són amics, les seves famílies surten juntes, es reivindiquen i assumeixen la condició d'irreverent del brasiler, respectuós amb l'ecosistema, gens aliè a la societat Messi-Suárez, fan del número 1. L'anunciada rivalitat Messi-Neymar s'ha silenciat amb l'arribada del golejador Suárez, solidari, còmplice i generós en la pressió i l'esforç, fresc com una rosa per la sanció que li va imposar la FIFA. Els tres la toquen estupendament, es regalen gols i se cedeixen penals des que van pactar la seva titularitat i van acordar no ser substituïts per Luis Enrique.\nEncara que no guanyi cap premi, si Messi i Neymar no es barallen i desfilen per les gales d'Europa és gràcies també a Suárez. Millor junts que separats; molt millor tres que dos, fins i tot sent un argentí, un uruguaià i un brasiler; sempre, esclar, que Leo guanyi la Pilota d'Or.\nCom un ‘asadito’ va unir Messi, Neymar i Luis Suárez


(S'ha redirigit des de: Segona Guerra samnita)\nQuint Publili Filó i Luci Papiri Cursor Mugil·là, considerats els millors generals del seu temps, foren elegits cònsols amb general aprovació. El mateix dia de l'elecció van entrar en funcions per decret del senat. Després de les cerimònies protocolàries es van posar a la feina sobre la capitulació de les Forques Caudines. Publili, cònsol a qui corresponia la presidència, va cridar a parlar Espuri Postumi, el cònsol derrotat, qui va assumir la responsabilitat de la desgràcia, però va assegurar que la pau no es va fer en nom del poble romà i va demanar la represa de la guerra, però sense passar les fronteres fins a anul·lar les obligacions contretes al tractat garantit pels mateixos cònsols. Els tribuns del poble Luci Livi i Quint Meli van protestar, però finalment van retirar les objeccions, i Postumius va fer un excel·lent discurs, recomanant la guerra i rebutjant que els compromisos contrets foren legals i vinculessin els déus i tot el poble. Postumi i Veturi Calví, van resignar el seu càrrec i van ser posats a disposició dels fecials i conduïts amb la resta de garants a Caudium, per esser lliurats als samnites. El sacrifici dels cònsols va permetre doncs al Senat rebutjar el tractat.\nObtingut de «https://ca.wikipedia.org/w/index.php?title=Segona_Guerra_Samnita&oldid=26968380»\nDarrera modificació: 14 abr 2021 a les 14:10\nLa pàgina va ser modificada per darrera vegada el 14 abr 2021 a les 14:10.


La Terra de Remences torna a omplir la Garrotxa amb 3.000 ciclistes - Olot TelevisióOlot Televisió\nLa marxa cicloturista Terra de Remences ha tornat a ser tot un èxit. Tot i l’amenaça de pluja, hi han participat gairebé tots els inscrits, al voltant de 3.000 ciclistes, on els més ràpids han estat Xavier Garcia i Francesc Tobias.\nEl poble de Sant Esteve d’en Bas s’ha convertit, un any més, en el punt de trobada dels aficionats al ciclisme gràcies a una de les marxes cicloturistes més importants de tot Espanya: la Terra de Remences, que amb la d’avui ja acumula disset edicions. Un any més hi han participat 3.000 ciclistes, disposats a gaudir d’una cursa molt valorada pel seu recorregut i organització.\nDes de la sortida, els participants tenien el repte de completar un dels dos recorreguts: el de 92 quilòmetres, amb ascens al Capsacosta i al Coll de Canes; o el de 175 quilòmetres, que afegia els colls de Bracons i Condreu a les cames dels ciclistes; malgrat la fatiga, les sensacions eren positives.\nTot i no ser competitiva, el primer de la distància curta ha estat Francesc Tobias, del Club Ciclista Olot, amb un temps de 2 hores, 24 minuts i 26 segons. Tobias s’ha imposat per 10 segons a Àlex Martínez. Posteriorment arribaria Santi Sala. Pel que fa al recorregut llarg, el primer en entrar a meta ha estat Xavier Garcia, amb un temps de 4 hores, 51 minuts i 9 segons. Darrere seu entrava l’olotí Adrià Moreno, seguit de Jordi Ribó i el ciclista britànic de l’equip Garmin David Millar.


90 minuts de passió i esperança per al Santfeliuenc FC al Sagnier | Esport Blanc i Blau\n90 minuts de passió i esperança per al Santfeliuenc FC al Sagnier\nPosted on 29 Abril 2016 by Esport blanc i blau\nAE PRAT … SANTFELIUENC FC\nProbablement el partit més important de la història contemporània del Santfeliuenc. Noranta minuts de passió per sumar tres punts que donarien mitja permanència davant un rival que està de celebració després de conquerir el segon campionat de lliga de Tercera Divisió. El Santfeliuenc retrà homenatge als locals fent el passadís d’honor. Els pratencs, amb la promoció garantida, miraran de no perdre l’espurna competitiva. Una data assenyalada per a tots els seguidors santfeliuencs que han de fer un altre esforç generós perquè continuar a Tercera s’ho val.\nIl·lusió, ganes i esperances. Els futbolistes del Santfeliuenc han preparat a consciència el desafiament total que suposa jugar al camp del campió i pugnar pels tres punts. Andrés González ha manifestat al llarg de la setmana que el gran resultat obtingut contra el Terrassa ara ha de tenir continuïtat en un partit encara més important, perquè amb la derrota a Granollers s’ha esgotat el marge d’error. L’entrenador del Santfeliuenc podrà disposar de tota la plantilla amb la convicció ferma i irrestricta que sumar els tres punts al Prat donaria mitja permanència i, en conseqüència, un altre any de gran futbol.\nCom ja és habitual un gran desplegament dels mitjans de comunicació santfeliuencs permetrà seguir un dels partits més importants en la història del futbol santfeliuenc. Tot i així la directiva ha fet una enorme i decidida crida perquè l’afició acompanyi l’equip en un desplaçament còmode.\nHa fet bones totes les travesses. Ningú no dubtava que el Prat era el candidat més sòlid per assolir el títol de Tercera. I els de Pedro Dólera ho han aconseguit amb números molt destacats i dominant des de primera hora. L’entrenador pratenc tornava a casa després d’una llarga etapa a l’Europa. I per al retorn va confegir un equip poderós i compensat a totes les línies que ha dominat de principi a fi la lliga. Experiència, qualitat i contundència han estat les armes d’un equip estel·lar (Toni Texeira, Fede Bessone, Gerard Rovira, Oriol Ricarte, Putxi, Ignacio Rosillo, Nacho del Moral, Javi Lara, Jaime Fuentes, Sascha, Jordi Sánchez, Elhadji…) cridat a jugar la propera temporada a Segona B. Mentrestant i abans del partits de promoció, els potablaba hauran de procurar no perdre l’espurna competitiva.\nQuè va passar a l’últim Prat-Santfeliuenc?\nPrat 2 (Sascha, 32′ i Charly Ruiz, 62′) – Santfeliuenc 0\nAE Prat. Font: ceeuropa, Àngel Garreta\n« La final al Prat aquest dissabte a les 18.15 hores. Junts + 3 Un bon punt que caldrà fer encara millor en les dues finals »


Mascaró de proa: "Cavall Fort", una mina inesgotable\nAugust Garcia 14 de juliol de 2015 a les 17:17\nCavall Fort, quins records d'infantesa! Una infantesa on poder llegir en català era tot un privilegi. Aquells records de llavors, se'm fonen amb els que tinc ara a l'aula. Allà sempre hi tinc un racó per al Cavall Fort i procuro que els meus alumnes el descobreixin cada quinze dies quan arriba un número nou.\nFelicitats a Cavall Fort per aquests propers 54 anys!\nI gràcies a tu, Josep M , per escampar-ho entre les teves nétes. Quina sort, un avi així!\nBernadette 17 de juliol de 2015 a les 10:58\nEn sóc lectora des de petita (i d'això ja fa uns quants anys)! Recordo haver llegit els primers números a casa els avis. Subscriptors des de sempre. Ara, a part de ser lectora encara, també n'he pogut ser il.lustradora, cosa que em fa superfeliç!\nEm va agradar molt aquest conte de la Teresa! A part de divertit en sóc una gran admiradora! Gràcies per a triar-lo Josep M.!\nPer molts i més anys Cavall Fort!!!


A la punta de la llengua (Gerard Quintana)\n260x366 Amb Els Catarres i Joel Joan després de sentirJeniferen directe a la festa dels premis Serrallonga de la Baronia de Sas, a Salt, Girona. Amb Els Catarres i Joel Joan després de sentirJeniferen directe a la festa dels premis Serrallonga de la Baronia de Sas, a Salt, Girona.\n"MEREIXIA LA MORT, i les vostres gràcies han obrat amb prudència donant un càstig exemplar capaç d'espaordir els traïdors...". Aquest és el peu que em donava un dels actors que estava en escena per entrar a fer la meva part. Mai més me l'he pogut treure del cap. En canvi sóc incapaç de recordar una sola frase del meu text. La companyia es deia Inteatrex i l'obra,Ricard IIIde Shakespeare. Fa més de 30 anys.\nQuinze anys més tard. Sóc a A3 Ràdio, a Madrid. Hem vingut a fer una entrevista amb els Sopa. Em demanen que provi el micro. Deixo anar, com tantes vegades de manera automàtica, el peu de Shakespeare. Des del control em pregunten si no me'l sé en un altre idioma. Els responc si volen que els hi digui en anglès. Marxem sense fer l'entrevista.\nBABEL. He de demanar pressupost per arreglar quatre coses de casa. Vaig a veure el veí de la cantonada. És àrab i està casat amb una eivissenca. És un manetes. Quan torno arriba el lampista. Un altre manetes, en aquest cas un argentí que ja fa uns quants anys que és a l'illa. Al cap d'uns moments entren la Negra i el Roland. Ella és nascuda al Paraguai i ell a Suïssa. És arquitecte i va arribar a les Pitiüses als anys 70. Ve amb uns pantalons que va comprar en una illa del Pacífic i que es vol emportar a Panamà. Marxen d'aquí quinze dies i vol que l'Ana els hi arregli. Truca la mare de l'Angelina, una brasilera que acaba de tenir el seu segon fill amb l'Angelo, d'on li ve el nom a la nena. Passarà més tard. Abans de marxar, he d'anar a buscar una cartera a casa de l'Antonio, un amic de Madrid que es dedica a treballar la pell, per un encàrrec que m'han fet a Barcelona. Després passaré per sa Revista a veure l'Edu, un amic de Buenos Aires que és un germà per a nosaltres. Segurament hi haurà el Camel. És de París, fill d'argelins, té una ment inquieta i una gran cultura forjada a la Sorbona. Acabarem parlant del Barça, com sempre, n'és un gran admirador. I potser també hi haurà el Boris, un bon músic alemany. Fa temps que no el veig. Està ensenyant a tocar la guitarra al meu germà porteny.L'Edu va venir el primer dia al Palau Sant Jordi amb un amic holandès, el Marteen, un altre company de vida i de rock. Em va portar des de Bali, on viu ja fa uns anys, les samarretes que vaig fer servir als concerts. Tinc un munt de trucades perdudes del Rafa, el germà de la doctora de capçalera dels nens. Són de Granada. Està fent un documental sobre el turisme de ses Pitiüses i no trobo el moment per quedar. M'ha demanat si el puc posar en contacte amb l'Andreu Buenafuente. Vaig a trucar-li. També he de portar unes cartes a l'Anne, una amiga francesa que va estar vivint a casa mentre el seu company era a Itàlia. De passada els convidaré a ells i els seus dos nens a l'aniversari del meu fill. També la Flaca i el Dharma, i la Silvie, el Negüen i la Nayara. Segur que ens deixem algú. Avui potser vénen a dinar la meva filla gran i el Jeremy. Un bon gendre, nascut a Formentera de pares francesos. Per casa hi passa molta gent. La majoria no són catalanoparlants. Però tots entenen la música que faig.\n"DON FEDERICO mató a su mujer, la hizo picadillo y la puso en la sartén...". També podríem haver cantat Frêre JacquesoSur le pont d'AvignonoEn Pinxo li va dir a en PanxooLa lluna, la PrunaoHarry Pottero ABC dels Jackson 5. A la meva filla li va venir de gust picar de mans amb aquesta cançó com fan a l'escola, tot i que allà se salten aquesta primera estrofa.\nEMPAR MOLINER. No la conec personalment. Respectava la seva feina. Fins que vaig llegir el seu article a l'ARA de fa dos dies,Nosaltres, els talibans. A partir d'unes frases extretes d'una intervenció telefònica al programa de Jordi Basté de RAC1 i d'una mentida que s'ha anat estenent i que demostra que ni tan sols ha vist el programa -que jo només parlo en castellà a casa meva i amb els meus fills- construeix un discurs ocurrent però sacrifica la veritat a favor d'un acudit a mida del lector. Per sort, és ella mateixa la que ha triat el títol del seu article i no seré jo qui la contradigui, en el seu cas. Els talibans no són els que parlen català als seus fills, ni castellà, ni àrab, ni romanès. Són els que saben i no volen entendre, senyora Empar.\nVAIG OBRIR LA PORTA de casa al convidat per l'amistat, l'estima i la confiança que tinc a l'Albert Om des de fa una colla d'anys. Pots tornar quan vulguis, Albert, però millor a fer una costellada. I només amb la càmera del mòbil, sisplau. Una abraçada!


Dijous, 19 de novembre 2020\nEl diari econòmic digital, associat a l’AMIC, Viaempresa ha estat guardonat amb la tercera edició del Premi Llengua Nacional, atorgat per l’associació del mateix nom amb el suport de la Direcció General de Política Lingüística. Enguany el jurat ha guardonat VIA Empresa, de qui s’ha destacat la funció divulgativa del llenguatge econòmic en català, la secció El català a l’empresa que es fa en col·laboració amb el Termcat, i la visió global que té i representa dels Països Catalans.\nL’acte de lliurament del Premi Llengua Nacional 2020 va tenir lloc dimecres al vespre de manera virtual a causa de la pandèmia de la Covid-19. El guardó està dotat amb 2.000 euros i l’objectiu és distingir empreses i emprenedors que mostrin un ferm compromís amb el català i que contribueixin a l’extensió de l’ús i del bon ús de la llengua.\nDues dones al capdavant de la directiva de Junior Report


El Govern inicia l'elaboració de l'Agenda Ur... - Govern.cat\nquery_builder 4 abril 2017 21:15\nEl conseller Rull considera que els pressupostos de l’Estat signifiquen una “desautorització rotunda” dels compromisos anunciats per Rajoy\nMunté per la seva banda, ha qualificat la impugnació i la suspensió de determinades partides dels pressupostos de la Generalitat com “la previsible resposta del Govern de l'Estat” davant de la demanda de referèndum\nEl Govern ha aprovat avui iniciar l’elaboració de l’Agenda Urbana de Catalunya per orientar el desenvolupament sostenible de les ciutats, “un projecte estratègic de país” segons l’ha qualificat el conseller de Territori i Sostenibilitat, Josep Rull, en la roda de premsa posterior a la reunió del Consell Executiu que s’ha reunit aquesta tarda al Palau de la Generalitat. Aquesta Nova Agenda Urbana (NAO) és “una expressió del compromís del Govern de Catalunya amb les directrius de Nacions Unides sobre la sostenibilitat ambiental, social i, econòmica” que es van establir durant la conferència Hàbitat III, que va tenir lloc a Quito (Equador), on el Govern es va oferir “per ser prova pilot”.\nEls pressupostos de l’Estat són “una desautorització rotunda” dels compromisos adquirits per Rajoy\nEl conseller de Territori i Sostenibilitat, Josep Rull, considera que els pressupostos generals de l’Estat de 2017, que el govern espanyol ha presentat avui són “una desautorització rotunda” de les promeses que el president espanyol, Mariano Rajoy, va fer sobre les futures inversions en infraestructures per part de l’Estat a Catalunya. “Avui Montoro bàsicament li diu [a Rajoy] res del que vas explicar, que et vas comprometre fer Catalunya, no s'acabarà incorporant ni complint” ha lamentat el conseller.\nRull s’ha referit també a l’incompliment de l’Estat que acumula un deute “de més de 10.000 milions d'euros teòricament acordats i compromesos per l'Estat en carreteres, ferrocarrils, Corredor Mediterrani”. El conseller ha repassat els diners pendents en aquestes infraestructures i ha denunciat que els diners destinats a Catalunya en aquests pressupostos suposen “la tercera xifra més baixa en inversió pública a Catalunya des de l'any 2001”. “Amb uns nivells de compliment que són baixíssims”, ha lamentat i, per tant, “quan nosaltres dèiem que hi havia un dèficit clamorós de credibilitat i confiança, això ho podem afirmar amb rotunditat”.\nUna resposta “previsible”\nDe la seva banda, la consellera de la Presidència, Neus Munté, ha qualificat la impugnació i la suspensió de determinades partides dels pressupostos de la Generalitat com “la previsible resposta del Govern de l'Estat davant d'una demanda que és majoritària i que genera consens a Catalunya, que és la d'un referèndum”. Tanmateix, “el Govern manté intacte el seu compromís, i intacte igualment la voluntat de diàleg i d’acord amb el Govern de l'estat”. Per sobre de tot, ha remarcat, “manté intacta la seva defensa de referèndum com una eina democràtica, recolzada per una majoria molt transversal de ciutadans i ciutadanes”.\nA més, es tracta d'unes partides “que parlen de processos electorals i processos participatius”, per la qual cosa “és evident que aquestes són unes competències del tot estatuàries plenament reconegudes”, que habitualment “formen part amb tota normalitat dels pressupostos del mateix Govern”, ha subratllat. “Allò que genera consens a Catalunya quan es pregunta a la ciutadania és el referèndum” i “estem plenament compromesos amb tot allò que forma part del pla de Govern i amb els mandats parlamentaris aprovats aquesta legislatura” ha reblat.\nEl Govern aprova un decret llei que modifica i fixa en l’1 de maig l’entrada en vigor de l’Impost sobre begudes ensucrades envasades\nEl Govern aprova una prestació econòmica per promoure l’autonomia personal de les persones amb discapacitat\nLes persones amb discapacitat física, psíquica o sensorial que tinguin reconegut un grau igual o superior al 33% podran sol•licitar aquesta prestació de caràcter puntual per finançar els productes tècnics que necessitin directament relacionats amb la causa de la seva discapacitat. El percentatge de la prestació s’establirà en funció dels ingressos econòmics de la persona amb discapacitat, així com de les seves condicions socials.\nEl Govern aprova la creació del Col•legi de Criminòlegs de Catalunya\nEl Govern ha aprovat el Projecte de decret perquè els criminòlegs titulats tinguin el seu propi col•legi professional. Fins ara, aquests professionals només es podien col•legiar al País València i a Astúries. L’existència d’aquest col•legi permetrà que els criminòlegs es regeixin per unes normes deontològiques i de control comunes.\nAra, el Parlament s’haurà de pronunciar sobre l’interès públic de l’existència d’aquest col•legi. Si el Parlament hi dona el vistiplau, el Govern podrà aprovar un decret, que serà l’últim pas necessari per a la creació del col•legi. Llavors, l’Associació Catalana de Criminòlegs i l’Associació Interuniversitària de Criminòlegs haurà de constituir la Comissió Gestora del Col•legi, que en redactarà els estatuts en un termini de tres mesos.\nEl Govern amplia la representació a l’exterior amb el nomenament dels primers delegats a Varsòvia, Ginebra i Copenhaguen\nEls tres nomenaments aprovats avui amplien la xarxa del Govern a l’exterior que ara comptarà amb deu delegacions: Unió Europea, Regne Unit i Irlanda, França, Alemanya; Estats Units, Canadà i Mèxic, Àustria, Itàlia, Portugal, Ginebra, Polònia i Països Bàltics, i Països Nòrdics.\nManuel Manonelles i Tarragó, delegat del Govern a Ginebra\nCreació de l'Observatori d’avaluació de l’ús d’animals en circs\nLa disposició final primera d’aquesta Llei estableix que el Govern ha de crear un observatori d’avaluació de l’ús d’animals en circs amb la funció d’avaluar les condicions en què s’utilitzen aquests animals. En paraules del conseller Rull, “amb aquest acord complim l'última modificació de la llei de protecció dels animals i considerem que en aquest àmbit concret Catalunya pot continuar sent referent, en defensa i en protecció dels drets dels animals”.\nEl Govern ha nomenat Isidre Sala Queralt director general d’Afers Multilaterals i Europeus, adscrit al Departament Afers i Relacions Institucionals i Exteriors i Transparència.\nNascut a Camarasa (La Noguera) l’any 1973, és llicenciat en Administració i Direcció d’Empreses per la UB i té un màster en Diplomàcia i Acció Exterior per la UPF. També té dos postgraus en Estudis per al Desenvolupament per la UAB, i en Estratègies de Negocis per la Cornell University (USA), a més d’un diploma de Ciències Empresarials per la Universitat de Lleida\nRoda de premsa 1993\nFoto de la reunió del Consell Executiu 999\nFoto del Conseller Rull 2410\n4 abril 2017 20:54\n4 abril 2017 20:52\n4 abril 2017 21:11\n4 abril 2017 20:51\n4 abril 2017 20:46\n4 abril 2017 20:45\n4 abril 2017 20:49\n4 abril 2017 20:50


Quan el passsat es fa present: Mait Carrasco i Pastor ( Molins de Rei 1943 - Barcelona 1997)\n16/04/2022 Agustí Barrera\nMait Carrasco (Molins de Rei 1943- Barcelona 9/setembre/ 1997). Independentista, militant d'IPC i dels CSPC. Traductora.\nA mesura que passen els anys, cada vegada més sovint, el passat, com el carter, truca a la porta. D’aquest passat recordo aquells anys setanta, quan la Reforma encara no s’havia consolidat, quan encara no s’havien establert les grans rebaixes i la ruptura semblava possible que un nucli d’uns 50 d’il·luminats del PSAN-p,que després va resultar que teníem raó, vam intentar sacsejar el món, i jo crec que en bona part ho aconseguirem.\nÉs en aquest context que el 1973 la Mait entrà a treballar a la Gran Enciclopèdia Catalana( GEC). Havia estudiat química, però suposo que per compromís polític es dedicà a la correcció lingüística, primer a Edicions 62, a Edhasa i després a la GEC, a la secció de redacció, correcció i muntatge i després a lexicografia amb el nostre amic comú en Jaume Costa, la Dolors Urgell i en Joan Castells, potser m’oblido algú, els anys i els desenganys generen una memòria selectiva.\nDe la Mait m’agradaven sobretot quatre coses: a)- les seves cames llargues de corista que em recordaven les de la Marlene Dietrich que havia vist al cinema b)- que fumés un tabac ros anglès, el “Dunhill”, que era com un vici oriental, jo li gorrejava alguna cigarreta de tant en tant, però no en podia abusar c)- la seva elegància personal i força interior, feta de tendresa. d)- la seva coherència personal i ideològica, junt amb una forta voluntat transgressora.\nQuan el 1974 l’escissió del PSAN donà naixença al PSAN-p la Mait i el seu company, en Francesc Navarro, entren a militar a la nova organització. Al llarg de la seva militància la Mait demostrà coratge, decisió i fortalesa davant la repressió.\nL’independentisme combatiu no acceptà la Reforma, entén que l’autonomisme és un atzucac, un camí que no porta enlloc. La resposta de l’Estat no es fa esperar, el 03/12/1981 23 militants independentistes són detinguts a Esplugues de Llobregat, Reus, Manresa i València, se’ls aplica la Llei Antiterrorista, eren militants d’Independentistes dels Països Catalans (IPC), 8 dies després, 19 són alliberats sense càrrecs, la Mait fou una de les militants detingudes.\nEl Mando Unico de la Lucha Antiterrorista (MULA) justificava les detencions perquè suposava que aquestes persones estaven “presumptament implicades en activitats de l’organització “Terra Lliure”.\nEl març del 1982 torna a ésser detinguda, junt amb 4 militants més les germanes Eva i Blanca Serra, en Carles Castellanos i la Teresa Lecha, tots acusats de “apologia de la rebelión” per portar una pancarta amb el lema “Independència” en una manifestació contra la LOAPA. Aquell matí l’Ariadna que havia estat detinguda junt amb la seva mare, va marxar a l’escola sense entrepà.\nEl nucli del PSAN-p a la GEC estava format per la Mait, el seu company a lexicografia, en Jaume Costa, en Francesc Navarro, en Carles Castellanos que aleshores feia col·laboracions externes, a més a més d’un coixí d’amics que ens donaven suport dins la mateixa Enciclopèdia. Jo tenia dit a la noia que feia de recepcionista i atenia el telèfon, la Dolors, que si uns senyors amb gavardina i ulleres fumades preguntaven per algú de nosaltres, els digués que aquell dia estàvem malalts i no havíem anat a la feina. Em va semblar que era una idea brillant.\nTinc un record perfumat i idealitzat pel pas del temps d’aquella època, penso que amb el nostre esforç i lluita vam fer possible una acumulació de forces i d’anàlisis polítiques que ha permès el naixement d’una esquerra independentista (EI), amb una línia política elaborada i arrelada a les necessitats i les experiències de lluita del nostre poble.\nQuan es parli de l’aportació de les dones a la lluita independentista, junt a d’altres, s’haurà de parlar de la Mait Carrasco i del paper que hi desenvolupà.\nDe la Mait, els antics grecs n’haurien dit que va viure apassionadament les seves passions i que per això ha deixat empremta del seu pas per la vida.\nQuan fa 25 anys de la seva mort, el 9 de setembre, fou enterrada l’11, nosaltres, amb aquestes ratlles, volem retre un homenatge a la Mait Carrasco, per la seva lluita i sacrifici en defensa de la Terra.\nTambé un record per a l’amiga que sabia escoltar, estimar, riure i viure.\nConsideracions sobre el llibre “Diccionari biogràfic d’Estat Català” (2021)\nEl patriota, l’amic\nEl cafè dels homes sols i alguna dona: El Cafè del Forn\nDel temps de la sembra\nNS! per a ésser nosaltres mateixos: 90 anys de la formació de Nosaltres Sols ! (NS!)


-L'estructura i composió de Júpiter.\nA una profunditat de 1000 km per sota dels núvols, existeix una zona de transició en la qual l'hidrogen gasós passa a hidrògen líquid. La temperatura d'aquesta regió és de 2000ºK i la pressió de 5600 atmosferes (5600 vegades la pressió a la superfície de la Terra).\nSi baixem fins al 25000km per sota dels núvols visibles, trobem una zona de canvi de fase, efectivament, els elevats valors de temperatura (11000ºK) i la pressió (3 milions d'atmosferes) provoquen una reacció química que condueix millor l'electricitat.\nAl centre mateix del planeta, la temperatura deu ser d'uns 30000ºK i la pressió d'uns 100 milions d'atmosferes. Probablement existeix un nucli sòlid amb l'equivalent d'unes 20 vegades la massa de la Terra.


Diversos pobles gironins s´ompliran d´actes durant la Setmana de la Ciència - Cultura - Diari de Girona\nPlatja d'Aro, Blanes, Ripoll, Olot i Girona se sumen a aquestes jornades, que comprendran un total de 400 activitats a tot Catalunya\nDel 14 al 23 de novembre, tot Catalunya celebra la 13a Setmana de la Ciència. A les comarques gironines, són moltes les poblacions que s'adhereixen a les jornades, que enguany tenen com a temàtica principal la Terra. Això és així en tant que aquest 2008 se celebra l'Any Internacional del Planeta Terra.\nA les nostres comarques, s'hi sumen diverses poblacions. Pel que fa a Castell - Platja d'Aro, organitza quatre propostes gratuïtes. Entre aquestes, hi destaca la instal·lació d'un planetari audiovisu a la Biblioteca Mercè Rodoreda. És una proposta adreçada al públic infantil, i s'hi projectarà la pel·lícula La Terra. El dissabte 15, es farà una visita guiada al nucli històric de Castell d'Aro, que passarà pel castell de Benedormiens, l'església de Santa Maria i el Museu de la Nina amb un fons de 800 peces de totes les èpoques i de tot el món. La tercera activitat és un taller de realització de blocs personals adreçat a joves i adults a la Biblioteca, i finalment es farà la presentació, també en aquest espai, del llibre Els Ponts de la col·lecció dels Quaderns de la Diputació de Girona, a càrrec del periodista Joan Trillas, i amb presència dels autors, J. Víctor Gay i Carlus Gay i Puigbert.\nA Blanes, el jardí botànic Marimurtra també se suma a la iniciativa, amb dues exposicions - La biodiversitat del planeta: obrim els ulls a la natura i Els colors ocults de la natura -. També s'ha programat diverses activitats adreçades bé a la població escolar, bé al públic en general, com la conferència El planeta Terra: les plantes i l'home que impartirà el nou director científic de la Fundació Carl Faust, Dr. Josep Antoni Rosselló.\nRipoll també se suma a les activitats a través de diverses visites organitzades pel seu Museu Etnogràfic. Seran al museu industrial del Ter, a Manlleu; una visita teatralitzada que porta per títol L'esperit del Ter, i una altra a la Farga Rossell d'Andorra. També a Olot s'organitzen diversos actes: com una visita guiada gratuïta al Museu dels Volcans i al jardí botànic de vegetació natural olotina del Parc Nou. El divendres 21 també es farà una conferència, sota el títol És global l'abast de la crisi ecològica?\nA Girona s'organitzaran actes durant tota la setmana; per donar-hi el tret de sortida, aquest divendres l'auditori de l'edifici Giroemprèn del Parc Científic de la UdG acollirà la inauguració oficial, amenitzada amb l'obra de teatre de ciència-ficció Opció B, de La Guapa Teatre. A més de les activitats que es presentaran divendres, val a dir que l'exposició Ciència recreativa de La Fontana d'Or també s'emmarca en aquesta setmana, amb visites guiades a aquesta peculiar mostra que combina ciència i amenitat.


El Festival ‘La Pedra Parla’ torna al Reial Monestir de Santa Maria de Vallbona\nLes entrades pels concerts ja estan exhaurides des de fa una setmana\nper Marta Romera 06/08/2021 11:10h\nEl Reial Monestir de Santa Maria acull aquest cap de setmana la sisena edició del festival 'La Pedra Parla', una aposta musical d'alta qualitat artística.\nEl festival, organitzat per l'Agència Catalana del Patrimoni Cultural del Departament de Cultura i la Comunitat del Monestir, que compta també amb la col·laboració de l'Ajuntament de Vallbona de les Monges, té per objectiu potenciar l'activitat cultural del territori en espais singulars com són els monuments.\nAmb la represa de les activitats d'estiu als monestirs de la Ruta del Cister, torna el festival de concerts 'La Pedra Parla', que tindrà lloc els dies 7 i 8 d'agost al Reial Monestir de Santa Maria de Vallbona. El dissabte 7 d'agost a les 19 hores, el Quartet Teixidor amb el clarinetista Josep Fuster, interpretarà obres de Xostakovitx i Mozart, mentre que a les 22 hores, Lina Tur Bonet (violí barroc) i Dani Espasa (clavicèmbal) pujaran a l'escenari amb les "Sonates del rosari" de Biber. L'endemà diumenge, 8 d'agost, a les 12.30 hores, arribarà el torn de la primera òpera que es fa al festival: "Dido i Enees" de Purcell.\nEl Festival ‘La Pedra Parla’ torna aquest cap de setmana al Reial Monestir de Santa Maria de Vallbona amb tres concerts | Paco Amate\nLes entrades pels tres concerts ja estan exhaurides des de fa una setmana, tenint en compte les mesures dictades pel Procicat per fer front a la pandèmia de la Covid-19, que permeten un aforament del 70%.\nEl director artístic del festival 'La Pedra Parla', el prestigiós contratenor Jordi Domènech, destaca que "La Pedra Parla té la voluntat de mantenir-se obert a tots els gèneres i estils de la música clàssica amb programes variats, generalment dissenyats per ser interpretats al Festival".\nA més, Domènech comenta que "el desig de no interferir amb la vida quotidiana de la comunitat ens obliga a ser molt curosos en la tria de les formacions instrumentals i vocals i en les peces musicals".\nSobre 'La Pedra Parla'\nPel festival hi han passat orquestres com ara Vespres d'Arnadí, agrupacions com el Cor Infantil dels Amics de la Unió el Cor de Cambra del palau de la música catalana i l'Ensemble O vos Omnes, grups de cambra com ara Alart Quartet i La Galanía, i solistes com ara els pianistes Alba Ventura, Josep Colom i Albert Guinovart, els cantants Raquel Andueza i Marta Mathéu, l'actriu i cantant Anna Moliner, la també actriu Mercè Pons i l'organista Juan de la Rubia, entre d'altres.\nEl Reial Monestir de Santa Maria Vallbona, escollit l'any 2018 com el Monument Favorit dels Catalans, és una de les joies del gòtic religiós català. El festival 'La Pedra Parla' porta un cop l'any la música dels millors compositors i intèrprets fins aquest monestir cistercenc.\nLa música compartirà protagonisme, doncs, amb el silenci de la comunitat religiosa femenina que l'habita. Amb 800 anys de presència monàstica ininterrompuda, el Monestir de Vallbona, fundat el s. XII, és el tresor més desconegut i sorprenent de la Ruta del Cister.


Els hospitals catalans ja superen els 2.000 ingressats per covid (+90), i 21 morts més - Teleponent\nInici Coronavirus Els hospitals catalans ja superen els 2.000 ingressats per covid (+90), i...\nEls hospitals catalans ja superen els 2.000 ingressats per covid (+90), i 21 morts més\nL'Rt baixa a 0,96 i el risc a 1.164 (-4), amb 6.623 nous contagis que pugen el global des de l'inici a més de 800.000\nSegons informa Salut, a la regió sanitària de Lleida hi ha acumulats des de l’inici de la pandèmia 41.316 casos confirmats per PCR/TA, 196 més. Són 42.765 si es tenen en compte totes les proves.\nUn total de 654 persones han mort per covid des de l’inici de la pandèmia, cap més.\nA la regió sanitària de l’Alt Pirineu i Aran hi ha acumulats des de l’inici de la pandèmia 7.894 casos confirmats per PCR/TA, 48 més. Són 8.301 si es tenen en compte totes les proves.\nUn total de 158 persones han mort per coronavirus des de l’inici de la pandèmia, igual que fa 24 hores.\nEls hospitals catalans ja superen els 2.000 ingressats per covid-19. En concret n’hi ha 2.028, 90 més que fa 24 hores. Pel que fa les UCI, ja són 458 els crítics, 18 més en un dia.\nEl Departament de Salut ha notificat 6.263 nous casos confirmats per PCR o TA, que situen el total des de l’inici en 800.393. L’Rt baixa una centèsima i se situa en 0,96. El risc de rebrot disminueix també un punt, fins als 1.164.\nPel que fa als pacients ingressats a les UCI, ja són 22 els crítics de menys de 30 anys, un més que fa un dia. En concret, 19 tenen de 20 a 29 anys (+1), dos tenen entre 10 i 19 i un té menys de deu anys.\nA partir dels 30 anys, 46 tenen de 30 a 39 anys (+1), 71 van dels 40 a als 49 anys (-1), 65 tenen de 50 a 59 (+1) i 95 tenen de 60 a 69 anys (+3).\nA partir dels 70 anys, les xifres disminueixen força; hi ha 53 malalts crítics majors d’aquesta edat: 44 de 70 a 79 (+2), nou de 80 a 89 (-1) i cap de 90 (ídem).\nPel que fa a la incidència acumulada a 7 dies per edats, la franja de 20 a 29 és la més afectada, amb 1.344 casos per cada 100.000 habitants.\nTambé la franja de 10 a 19 s’ha incrementat exponencialment en poques setmanes i està ara en 1.065 casos per cada 100.000 habitants. La següent franja més afectada és la de 30 a 39, amb 833 casos.\nDe fet, el 27% de les PCR o tests d’antígens surten positius en la franja de 20 a 29 anys, i puja al 28% en la franja de 10 a 19 anys, mentre que és del 24% en els de 30 a 39. En línies generals, la positivitat és del 24% entre els menors de 50 anys i del 14% entre els que tenen 50 o més. ACN\nArticle anteriorCiudadanos obre un expedient d’expulsió a la portaveu de l’Ajuntament de Lleida\nArticle següentPeces de ceràmica de fruita repartides per Lleida busquen reflexionar sobre el conflicte dels temporers


140,77 m2 3 hab 2 banys\nVENUT 2021 - Apartament, Traster, Garatge a Albons\nVENUT 2021 - Apartament, Traster, Garatge\nExcel·lent ubicació al Baix Empordà, a tan sols 4 km de les platges d'Empúries i L'Escala\nEn venda dues finques conjuntes: Apartament Dúplex + Plaça de Garatge i Traster\nExclusiu apartament dúplex a la primera planta de l’Escala A. Es ven sense mobiliari.\nCompte amb 109,77 m2 construïts distribuits en dos nivells i dues terrasses de superfície total 49 m2, una a cada planta.\nLa planta pis ofereix un dormitori de matrimoni amb armari encastat, un bany complert amb dutxa, un distribuïdor amb armari encastat, cuina perfectament equipada, sala d’estar amb llar de foc, menjador i terrassa semi-coberta de 20 m2.\nLa planta dúplex, dos grans dormitoris dobles, un bany complert amb banyera i terrassa de 29 m2.\nLes terrasses s’orienten a oest amb vistes a una casa indiana catalogada dins els monuments històrics protegits del municipi d’Albons.\nEl sòl és de parquet sintètic, la fusteria d'alumini i la calefacció elèctrica per bomba de calor. També gaudeix d'aire condicionat i, com equipament extra, d’una llar de foc ROCAL tipus Insert.\nCompte amb una plaça de garatge de 12,62 m2 i un traster de 8,38 m2 amb alçada de 4 metres. Tots dos espais a la planta subsòl de la comunitat.\nAl garatge s’accedeix per una rampa amb control remot d’obertura.\nUn ascensor ens condueix des del garatge fins a la primera planta, a tan sols 15 metres de la porta d’accés a l’habitatge.\nApartament, terrassa, plaça de garatge i traster fan un total de 140,77 m2 construïts (124,85 m2 útils).\n- Amb revisió i substitució feta de sifons, aixetes, flexos, desaigües i demés similars\n- Amb revisió feta de l'aire condicionat.\n- Amb la revisió feta dels tancaments\n- Totalment Net\nConsum F (227) / Emissions E (38)\nPlanta Pis. El dormitori, a est. El saló, menjador i terrassa a oest.\nPlanta Dúplex. Dormitoris a oest. Bany a est.\nComunitat de Propietaris de 14 anys d’antiguitat, amb jardí de disseny paisatgístic amb 1.000 m2 de superfície i piscina de 16x8 amb sistema de cloració salina.\nJardí i piscina orientats a sud amb vistes al Puig Segalar i al Montgrí. El jardí compta amb 5 pèrgoles que conformen l’espai ombrívol de lleure, i 3 xiprers centenaris.\nLa quota comunitària anual (ordinària i extraordinària) és de 2.400€ aproximadament (despesa mitja darrers 14 anys).\nL'IBI anual és de 215€ pel pis i 40 per la plaça de garatge i traster.\nL'escalfador (termo ARISTON) d'aigua és elèctric de 100 litres amb una antiguitat de 12 mesos.\nVenut 2021 - Casa Unifamiliar a Cala Montgó\nImmo Albons Atenea


Creen un sistema d'algoritmes per detectar estudiants en risc de suspendre\nBarcelona. Dimarts, 24 de novembre de 2020. 09:58\nActualitzat: Dimarts, 24 de novembre de 2020. 13:49\nUn equip de la Universitat Oberta de Catalunya (UOC) ha desenvolupat una eina basada en tècniques d'intel·ligència artificial per detectar estudiants en risc de suspendre assignatures. L'eina, que està en fase d'assaig, analitza grans conjunts de dades i aplica algoritmes que aporten models predictius de com progressarà l'estudiant.\nDe moment la universitat ha fet tres proves pilot amb 3.000 estudiants. Els primers resultats han mostrat que, com més varietat i més volum de dades hi ha, més precisa és la predicció. Si al començament del semestre és possible encertar si pot tenir problemes per superar l'assignatura amb quasi un 60% de precisió, a la meitat del semestre la precisió de la predicció arriba quasi al 90%.\nLa universitat fa cinc anys que agrupa en un sistema grans volums de dades anònimes sobre el perfils dels estudiants, la seva activitat al Campus i els resultats acadèmics que obtenen. Ara, totes aquestes dades permetrà analitzar i detectar patrons de comportament.\n"El sistema utilitza un model de predicció d'intel·ligència artificial que agafa dades històriques de cada assignatura, les tracta de manera independent i l'entrena. Així, es genera un model predictiu basat en patrons detectats que ens ajuda a saber què pot passar amb els estudiants que cursen les assignatures", explica el líder de l'equip de recerca, David Bañeres, del grup Systems, Software and Models Research Lab (SOM Research Lab), de l'Internet Interdisciplinary Institute (IN3).\n"Una de les pors que genera la intel·ligència artificial en l'ensenyament és que pugui substituir la tasca del professorat. En aquest projecte, l'expertesa del professor es té en compte i és necessària. El nostre és un sistema de suport a la docència, no té la intenció de substituir ningú", indica l'investigador.\nEn la prova pilot actual, s'està intentant predir en temps real no solament si l'estudiant està en risc d'abandonar l'assignatura, sinó també altres factors, com ara si presentarà les activitats d'avaluació. A més, el sistema permet fer intervencions personalitzades en temps real. Bañeres explica que la reacció dels estudiants és positiva, "especialment perquè reben missatges personalitzats dels professors i perquè el nou sistema els permet treballar conjuntament per poder aconseguir uns bons resultats acadèmics".\nLa recerca s'ha impulsat des de l'eLearn Center, el centre d'innovació, transformació i transferència de l'aprenentatge en línia de la UOC, i s'ha publicat en la revista nord-americana d'accés obert Applied Sciences.\nSALUT Què va passar amb la vacuna contra el coronavirus de la Universitat d'Oxford? El Nacional


Tècnica del color del pèl de Foilyage de la A a la Z - Color\nFoilyage és la vostra següent tècnica preferida del color del cabell\nHi ha termes professionals de pèl que només els entenen els coloristes, i el foilyage és un d'ells. Per sort, la nostra amiga estilista Samantha Harman va escriure aquest article amb tots els detalls importants sobre la tècnica del foilyage. Seguiu llegint per saber com les làmines i el balayage poden ajudar-vos a obtenir el color que sempre heu somiat.\nQuè és Foilyage Hair'text-align: left; '> La tècnica foilyage (o foilayage) prové de la combinació de làmines tradicionals i efecte balayage. Les làmines tradicionals es realitzen en un patró a tot el cap del client i es tradueix en una aparença més consistent. Balayage és un aspecte pintat a mà i es tradueix en un aspecte més natural i besat pel sol. No obstant això, moltes vegades el balayage no es posarà tan ros com les làmines tradicionals. El mètode de foilyage ajuda a oferir als clients el millor d'ambdós mons combinant les dues tècniques. És perfecte per a les dones que volen aquelles peces rosses més clares a tot el pèl, tot i tenir un aspecte natural i viu.\nFotos de Samantha Harman\nTècnica del color del pèl\nEl color del cabell foilyage es pot fer de moltes maneres diferents. Tot i això, hi ha dues maneres que em trobo amb la majoria de les coses al saló.\nLa primera manera que m’agrada de fer foil és recórrer i foliar tot el cap i, a continuació, empaquetar les peces que queden fora entre les làmines. En fer això, intento aplicar el raig de llum en un patró diferent perquè el pèl tingui un aspecte més dimensional. L'ús d'aquests dos mètodes ajuda a evitar qualsevol tipus de línies a través del cabell, generant un creixement més natural.\nLa segona manera que faig servir la tècnica de foilatge és pintant el raig sobre el cabell com un balayage i després embolicant el cabell en làmines. Ho faig perquè les balances a l'aire lliure només poden elevar tants nivells. L’embolcallament del cabell en paper film produirà un resultat més dramàtic perquè la calor permet que el pèl processi de manera uniforme. Aquesta tècnica és perfecta per a clients amb cabells realment foscos que desitgen encara l'efecte balayage o per a algú que desitgi un canvi realment dràstic.\nFoils tradicionals vs. foilyage\nLes làmines tradicionals alleugen els panys des de les arrels fins als extrems, donant al cabell un aspecte consistent i basat en patrons. El foilatge permet que el cabell sigui més suau a l’arrel i més lleuger als extrems, donant lloc a un creixement més natural.\nSi voleu un look rossíssim, faria làmines. Si us agradi més una mirada sense esforç, definitivament escolliria el foilyage.\nBeneficis del Foilyage\nAquest mètode ajuda a oferir als clients l'aspecte natural i de baix manteniment que desitgen. Al meu parer, el més important d’aquest mètode és que no hi ha cap línia de paper, creant un aspecte més viu. Alguns poden creure que l’única manera de crear un aspecte de baix manteniment és fer un balayage tradicional. Tot i això, amb la tècnica del color dels cabells de foilyage, aquest no deixa de ser el cas.\nA més, aquest mètode és la forma perfecta perquè els clients que solen obtenir aspectes destacats tradicionals canvien les coses. Balayage pot ser massa dràstic per canviar, però això és una cosa que crearà un aspecte similar al que sol acostumar el client. Foilyage proporciona a l'estilista la llibertat de personalitzar el color de cada client en lloc de repetir el mateix patró de revestiment cada poques setmanes.\nAtenció a domicili adequada després del malestar\nQualsevol tipus de servei d'alleugeriment pot causar danys als cabells, per la qual cosa és important que el client utilitzi producte per assegurar-se que el cabell sigui el més sa possible abans, durant i després de la cita. Aquests són alguns dels meus consells:\nRentar el cabell cada dos a tres dies amb un xampú i condicionador adequat. Els meus preferits ara mateix són Olaplex No. 4 i No.5, Puff.ME, Rehabilitació de Fanola, Malibu Blondes, i Hidratació verbal.\nUtilitzeu xampú sec entremig. prefereixo Amika Perk Up i Batiste.\nUtilitzeu un xampú tonificant setmanal per mantenir el color (blau si veieu taronja i morat si veieu groc). Recomano Fanola No Yellow / No Orange i Balança Color Joico Porpra / Blau.\nPenseu en els tractaments cada set a deu dies per reforçar i preparar el cabell per a la propera cita. M'agrada molt Reduir spray de proteïnes extremes CAT, Reconstructor Joico K-PAK, Olaplex No. 3, i Reparació de miracles de Malibu.\nApliqueu sempre protector de calor abans d’estilitzar els panys. Els meus preferits actuals ara mateix són Disseny.Me fab.ME, Verb Ghost Prep, Potència en sec.ME, Petit cap de llit, i Protector tèrmic Joico Ironclad.\nLes tècniques per pintar sempre canvien, i els estilistes han d’educar els seus clients sobre les diferències. Si bé la popularitat de la balayage ha augmentat, la demanda de foiling ha disminuït. Tot i això, crec, les làmines encara són tan importants com sempre. Molts clients no aconsegueixen l'únic aspecte que desitgen només amb balayage. El truc és combinar els dos!\nSegueix Samantha a continuació Instagram (@samanthasbeautyconfessions) per llegir les seves publicacions útils sobre tècniques de coloració. Inspira't i prova alguna cosa nova quan vagis a buscar el teu proper maquillatge!